Drie verdagtes vas ná uitlanders se winkels geplunder isArgieffoto Drie mans het Woensdag in die Atteridgeville-landdroshof verskyn in verband met die plundery van uitlanders se winkels. “Die mans is Maandag deur die loop van die aand in hegtenis geneem terwyl hulle uitlanders se winkels in Atteridgeville geplunder het,” het kapt. Bonginkosi Msimango, woordvoerder van die polisie, gesê. Die mans, onderskeidelik 20, 34 en 36 jaar oud, het in die hof verskyn op aanklag van sakeroof. “Hul aansoek om borgtog is afgekeur en hulle bly in aanhouding.” Die mans moet Donderdag weer in die hof verskyn.